techiaith/cofnodycynulliad_en-cy huggingface dataset:
English: Not yet, but I will give way later. Because UKIP in its manifesto in May in Wales, and in the general election in England last time, stood firmly on the principle of a national health service funded from taxation and free to the user at the point of delivery. It was a calumny and I'm afraid he demeaned the quality of debate and demeaned himself by the way in which he opened his speech. I'm disappointed, frankly. I am disappointed with him because we have a great deal of sympathy with the points that are made in the Plaid Cymru amendments, apart from amendment No. 5. No country in the world wants totally unrestricted immigration. We don't have unrestricted immigration from the rest of the world outside the EU, but the tone of amendment 5 is that Plaid Cymru is actually opposed to all forms of immigration control because they regard that as a kind of racism and designed to increase hostility towards migrants. The reason why there is any hostility towards migrants today is very largely because of the failure of Governments to control immigration. [Interruption.] Plaid Cymru are evidently in denial - 86 per cent of the country, according to the Government's White Paper, which bears the name of the leader of Plaid Cymru, want immigration to be reduced; Plaid Cymru does not and I'm very happy to go into an election campaign on that basis.
Welsh: Ddim ar hyn o bryd, ond fe ildiaf yn nes ymlaen. Oherwydd fe safodd UKIP yn gadarn yn ei maniffesto ym mis Mai yng Nghymru, ac yn yr etholiad cyffredinol yn Lloegr y tro diwethaf, ar yr egwyddor o wasanaeth iechyd gwladol wedi'i ariannu gan drethi ac am ddim i'r defnyddiwr yn y man darparu. Roedd yn sen ac rwy'n ofni ei fod wedi diraddio ansawdd y ddadl a diraddio ei hun drwy'r ffordd yr agorodd ei araith. Rwy'n siomedig, a dweud y gwir. Rwy'n siomedig gydag ef oherwydd bod gennym lawer iawn o gydymdeimlad â'r pwyntiau a wneir yng ngwelliannau Plaid Cymru, ar wahân i welliant rhif 5. Nid oes unrhyw wlad yn y byd eisiau mewnfudo cwbl ddigyfyngiad. Nid oes gennym fewnfudo digyfyngiad o weddill y byd y tu allan i'r UE, ond tôn gwelliant 5 yw bod Plaid Cymru yn gwrthwynebu pob math o reolaeth ar fewnfudo mewn gwirionedd am eu bod yn ystyried hynny fel rhyw fath o hiliaeth a gynlluniwyd i gynyddu gelyniaeth tuag at fewnfudwyr. Y rheswm pam y ceir unrhyw elyniaeth tuag at fewnfudwyr heddiw i raddau helaeth iawn yw oherwydd methiant Llywodraethau i reoli mewnfudo. [Torri ar draws.] Mae Plaid Cymru yn amlwg yn methu derbyn y gwir - mae 86 y cant o'r wlad, yn ôl Papur Gwyn y Llywodraeth, sy'n dwyn enw arweinydd Plaid Cymru, am i fewnfudo gael ei leihau; nid yw Plaid Cymru eisiau hynny ac rwy'n hapus iawn i gychwyn ar ymgyrch etholiadol ar sail hynny.
English: As are we.
Welsh: Fel ninnau.
English: And no doubt you'll do as well as you have in the past.
Welsh: Ac nid oes amheuaeth y byddwch yn gwneud cystal ag y gwnaethoch yn y gorffennol.
English: It's too late now. I haven't time and frankly I don't think it would be worth it. [Interruption.] But I want to refer also to - [Interruption.] I don't think I'll have time to reply to the debate.
Welsh: Mae'n rhy hwyr yn awr. Nid oes gennyf amser ac a dweud y gwir nid wyf yn meddwl y byddai'n werth chweil. [Torri ar draws.] Ond rwyf am gyfeirio hefyd at - [Torri ar draws.] Nid wyf yn meddwl y bydd gennyf amser i ymateb i'r ddadl.
English: It's up to the Member whether he wants to take an intervention or not. Carry on, Neil Hamilton.
Welsh: Mater i'r Aelod yw penderfynu a yw'n dymuno cymryd ymyriad ai peidio. Ewch ymlaen, Neil Hamilton.
English: I regret also that my friend, Lee Waters, spoiled what was otherwise a very good speech, with which I largely agreed, by making some caricature points about UKIP wanting to go back to the 1950s. It's not even worth responding to that. I just wish that Members in this place would live up to the qualities of respect that they keep urging upon us but, so often, they don't live up to themselves. I'll give way to Mark Isherwood.
Welsh: Gresynaf hefyd fod fy ffrind, Lee Waters, wedi difetha yr hyn a oedd fel arall yn araith dda iawn y cytunwn i raddau helaeth â hi, drwy wneud rhai pwyntiau dychanol am UKIP yn dymuno mynd yn ôl i'r 1950au. Nid yw'n werth ymateb i hynny hyd yn oed. Hoffwn pe bai'r Aelodau yn y lle hwn yn cyrraedd y safon o ran y parch y maent yn ein hannog ni i'w ddangos ond sydd mor brin ganddynt hwy eu hunain mor aml. Fe ildiaf i Mark Isherwood.
English: Will you recognise - [Inaudible.] - you only have to go back five years when both BMA Cymru and the Royal College of General Practitioners aimed campaigns at Assembly Members warning them that we would get here, that 90 per cent of patient contacts are with general practice and yet funding as the share of the NHS cake had fallen, and they've had to relaunch those campaigns now because they didn't listen.
Welsh: A wnewch chi gydnabod - [Anghlywadwy.] - nad oes angen i chi fynd yn ôl ymhellach na phum mlynedd at yr adeg yr oedd Cymdeithas Feddygol Prydain a Choleg Brenhinol yr Ymarferwyr Cyffredinol yn anelu ymgyrchoedd at Aelodau'r Cynulliad yn eu rhybuddio y buasem yn cyrraedd y fan hon, fod 90 y cant o gysylltiadau cleifion yn gysylltiadau ag ymarfer cyffredinol ac eto fod cyllid fel cyfran o gacen y GIG wedi gostwng, ac maent wedi gorfod ail-lansio'r ymgyrchoedd hynny yn awr am na wnaethant wrando.
English: The proposal is to agree the motion without amendment. Does any Member object? [Objection.] Therefore, I defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw wrthwynebiad? [Gwrthwynebiad.] Felly, gohiriaf y bleidlais ar yr eitem yma tan y cyfnod pleidleisio.
English: We've now reached voting time. Unless three Members wish for the bell to be rung, I will move to a vote. The first vote is on the UKIP debate. I call for a vote on the motion tabled in the name of Caroline Jones. Open the vote. Close the vote. Five in favour, no abstentions and 45 against. Therefore, the motion is not agreed.
Welsh: A dyma ni'n cyrraedd y cyfnod pleidleisio. Oni bai fod tri Aelod yn dymuno imi ganu'r gloch, fe symudwn ni i'r bleidlais. Felly'r bleidlais gyntaf ar ddadl UKIP Cymru. Rydw i'n galw am bleidlais ar y cynnig a gyflwynwyd yn enw Caroline Jones. Agorwch y bleidlais. Cau'r bleidlais. Pump o blaid, neb yn ymatal, 45 yn erbyn. Felly, mae'r cynnig wedi ei wrthod.
English: I call for a vote on amendment 1, tabled in the name of Rhun ap Iorwerth. Open the vote. Close the vote. In favour 20, no abstentions, 31 against. Therefore, amendment 1 is not agreed.
Welsh: Galwaf am bleidlais ar welliant 1, a gyflwynwyd yn enw Rhun ap Iorwerth. Agorwch y bleidlais. Cau'r bleidlais. O blaid 20, neb yn ymatal, 31 yn erbyn. Ac felly, mae'r gwelliant wedi ei wrthod.
English: Amendment 2: if amendment 2 is agreed, amendments 3, 4, 5 and 6 will be deselected. I call for a vote on amendment 2, tabled in the name of Jane Hutt. Open the vote. Close the vote. In favour 27, no abstentions, 24 against. Therefore, amendment 2 is agreed.
Welsh: Gwelliant 2: os derbynnir gwelliant 2, caiff gwelliannau 3, 4, 5 a 6 eu dad-ddethol. Galwaf am bleidlais ar welliant 2, a gyflwynwyd yn enw Jane Hutt. Agorwch y bleidlais. Cau'r bleidlais. O blaid 27, neb yn ymatal, 24 yn erbyn. Ac felly mae gwelliant 2 wedi ei dderbyn.
English: We move, therefore, to amendment 7. I call for a vote on amendment 7, tabled in the name of Paul Davies. Open the vote. Close the vote. In favour 50, no abstentions, one against. Therefore, amendment 7 is agreed.
Welsh: Rydym ni'n symud, felly, i welliant 7. Galwaf am bleidlais ar welliant 7 a gyflwynwyd yn enw Paul Davies. Agorwch y bleidlais. Cau'r bleidlais. O blaid 50, neb yn ymatal, un yn erbyn. Felly, mae gwelliant 7 wedi ei dderbyn.
English: I call for a vote on amendment 8, tabled in the name of Rhun ap Iorwerth. Open the vote. Close the vote. In favour 20, no abstentions, 31 against. Therefore, amendment 8 is not agreed.
Welsh: Galwaf ar bleidlais ar welliant 8, a gyflwynwyd yn enw Rhun ap Iorwerth. Agorwch y bleidlais. Cau'r bleidlais. O blaid 20, neb yn ymatal, 31 yn erbyn. Felly, mae gwelliant 8 wedi ei wrthod.
English: Open the vote. Close the vote. In favour 38, no abstentions, 12 against. Therefore, the motion as amended is agreed.
Welsh: Agorwch y bleidlais. Cau'r bleidlais. O blaid 38, neb yn ymatal, 12 yn erbyn, ac felly mae'r cynnig wedi ei ddiwygio wedi ei dderbyn.
English: The proceedings aren't finished. The short debate is yet to be held. I ask Members to leave quietly and quickly.
Welsh: Nid yw'r trafodion ar ben. Mae'r ddadl fer eto i'w chynnal. Rydw i'n gofyn i Aelodau i adael yn dawel ac i adael yn gyflym.
English: We now move into the short debate. If you are leaving the Chamber, please do so quietly and quickly. Thank you. I'll now call on Russell George to speak on the topic he has chosen. Russell George.
Welsh: Symudwn yn awr at y ddadl fer. Os ydych yn gadael y Siambr, gwnewch hynny'n dawel ac yn gyflym os gwelwch yn dda. Diolch. Galwaf yn awr ar Russell George i siarad ar y pwnc y mae wedi'i ddewis. Russell George.
English: Thank you, Russell, and can I congratulate you on bringing this matter to the attention of the National Assembly? I'm not going to talk about four-weekly bin collections today and the impact that has on people's behaviour and engagement with recycling, which I can tell you is very negative. But I do want to talk about access to civic amenity sites, because there is a great deal of waste that is produced by households that is not collected at the kerbside in my own local authority area of Conwy. Local residents in the south of that particular county are unable to access civic amenity sites in neighbouring local authority areas. They're simply not allowed to turn up at a site in Denbighshire in order to get rid of small electrical items or waste that's been created as a result of old furniture, or anything like that. Unfortunately, they are forced to make a two-hour round trip to their nearest civic amenity site, which is on the coast in Conwy, which is clearly an unacceptable situation. So, I fully endorse what Russell George has said about the need to look at access to these sorts of recycling and civic amenity points to make sure that not just businesses, but individual householders as well, are able to benefit from promoting recycling and making it as easy as possible for local householders. I look forward to hearing what the Government has to say about what it can do to make that access easier.
Welsh: Diolch i chi, Russell, ac a gaf fi eich llongyfarch ar ddod â'r mater hwn i sylw'r Cynulliad Cenedlaethol? Nid wyf yn mynd i siarad am gasgliadau bin bob pedair wythnos heddiw ac effaith hynny ar ymddygiad ac ymgysylltiad pobl gydag ailgylchu, sy'n negyddol iawn, gallaf ddweud wrthych. Ond rwyf eisiau siarad am fynediad at safleoedd amwynder dinesig, oherwydd mae llawer iawn o wastraff sy'n cael ei gynhyrchu gan aelwydydd nad yw'n cael ei gasglu ar ymyl y ffordd yn ardal fy awdurdod lleol fy hun yng Nghonwy. Nid yw trigolion lleol yn ne'r sir honno yn gallu cael mynediad at safleoedd amwynderau dinesig yn ardaloedd yr awdurdodau lleol cyfagos. Yn syml, ni chânt fynd i safle yn Sir Ddinbych er mwyn cael gwared ar eitemau trydanol bach neu wastraff sydd wedi'i greu o ganlyniad i hen ddodrefn, neu unrhyw beth felly. Yn anffodus, cânt eu gorfodi i wneud taith gron o ddwy awr o hyd i'w safle amwynder dinesig agosaf, sydd ar yr arfordir yng Nghonwy, sefyllfa sy'n amlwg yn annerbyniol. Felly, rwy'n llwyr gefnogi'r hyn y mae Russell George wedi ei ddweud am yr angen i edrych ar fynediad at y mathau hyn o safleoedd ailgylchu ac amwynder dinesig i wneud yn siŵr fod deiliaid tai unigol yn ogystal â busnesau yn gallu cael budd o hyrwyddo ailgylchu a'i wneud mor hawdd â phosibl i breswylwyr lleol. Edrychaf ymlaen at glywed beth sydd gan y Llywodraeth i'w ddweud ynglŷn â'r hyn y gall ei wneud i hwyluso mynediad.
English: I now call on the Cabinet Secretary for Environment and Rural Affairs to reply to the debate. Lesley Griffiths.
Welsh: Galwaf yn awr ar Ysgrifennydd y Cabinet dros yr Amgylchedd a Materion Gwledig i ymateb i'r ddadl. Lesley Griffiths.
English: I take your point about bringing to centres at supermarkets, for example, but a business can't do that. If a business did that, they'd be fined.
Welsh: Derbyniaf eich pwynt ynglŷn â dod â deunydd i ganolfannau mewn archfarchnadoedd, er enghraifft, ond ni all busnes wneud hynny. Pe bai busnes yn gwneud hynny, buasent yn cael eu dirwyo.
English: The first item on our agenda this afternoon is questions to the First Minister, and the first question is from Janet Finch-Saunders.
Welsh: Yr eitem gyntaf ar ein agenda y prynhawn yma yw cwestiynau i'r Prif Weinidog, a'r cwestiwn cyntaf, Janet Finch-Saunders.
English: Our priorities for the health service in the north, and throughout Wales, are to continue to protect investment and deliver the range of commitments set out in 'Taking Wales Forward'.
Welsh: Ein blaenoriaethau ar gyfer y gwasanaeth iechyd yn y gogledd, a ledled Cymru, yw parhau i ddiogelu buddsoddiad a chyflawni'r amrywiaeth o ymrwymiadau a nodwyd yn 'Symud Cymru Ymlaen'.
English: Well, clearly, your priorities are not orthopaedic care in north Wales, First Minister. I hope you are as shocked as I am with the recent findings of a 5,000 per cent increase in those having gone longer than the 36 weeks waiting time for orthopaedic and trauma services. That is 3,052 patients now having gone considerably longer than that. I have constituents - 80 weeks requiring a knee replacement, 130 weeks for a hip replacement. These individuals are in constant and sickening pain 24 hours a day, seven days a week, fed up with popping several really serious painkillers. And then to learn yesterday that all orthopaedic replacement surgery in Ysbyty Gland Clwyd is now on hold. I'm also advised that the Enlli ward has closed currently for surgery. That frustrates me and my constituents even more. Such delays in this kind of treatment is a national scandal, and if this is an example of your Government putting a health board in special measures 18 months ago, then serious questions must be raised. How, under your watch, have you allowed such scandalous waiting times, and what will you do now, as First Minister, please, on behalf of my constituents, and those patients across north Wales, to investigate the matter urgently and to provide my constituents and others with the appropriate treatment they not only need -
Welsh: Wel, yn amlwg, nid gofal orthopedig yn y gogledd yw eich blaenoriaethau, Brif Weinidog. Rwy'n gobeithio eich bod wedi eich syfrdanu cymaint â minnau â'r canfyddiadau diweddar o gynnydd o 5,000 y cant i'r rhai sydd wedi mynd y tu hwnt i'r amser aros o 36 wythnos am wasanaethau orthopedig a thrawma. Mae hynny'n 3,052 o gleifion erbyn hyn sydd wedi mynd ymhell y tu hwnt i hynny. Mae gennyf etholwyr - 80 wythnos ar gyfer pen-glin newydd, 130 wythnos ar gyfer gosod clun newydd. Mae'r unigolion hyn mewn poen cyson ac erchyll bob awr o'r dydd a'r nos, saith diwrnod yr wythnos, ac wedi cael llond bol ar gymryd sawl cyffur difrifol iawn i ladd poen. Ac yna i ddarganfod ddoe bod pob llawdriniaeth orthopedig yn Ysbyty Glan Clwyd wedi eu gohirio am y tro. Rwyf hefyd wedi fy hysbysu bod ward Enlli wedi cau ar gyfer llawdriniaeth ar hyn o bryd. Mae hynny'n achosi mwy o rwystredigaeth fyth i mi ac i'm hetholwyr. Mae oediadau o'r fath ar gyfer y math hwn o driniaeth yn warth cenedlaethol, ac os yw hon yn enghraifft o'ch Llywodraeth yn rhoi bwrdd iechyd yn y categori mesurau arbennig 18 mis yn ôl, yna mae'n rhaid gofyn cwestiynau difrifol. Sut, yn ystod eich cyfnod chi, ydych chi wedi caniatáu amseroedd aros cywilyddus o'r fath, a beth fyddwch chi'n ei wneud nawr, fel Prif Weinidog, os gwelwch yn dda, ar ran fy etholwyr i, a'r cleifion hynny ar draws y gogledd, i ymchwilio ar frys i'r mater a darparu'r driniaeth briodol i'm hetholwyr ac eraill y maen nhw nid yn unig ei hangen -
English: You do need to bring your question to an end. You have asked several questions now.
Welsh: Mae angen i chi ddod â'ch cwestiwn i ben. Rydych chi wedi gofyn sawl cwestiwn nawr.
English: [Continues.] - with the appropriate treatment they not only need, but deserve?
Welsh: [Yn parhau.] - gyda'r driniaeth briodol nid yn unig y maen nhw ei hangen, ond yn ei haeddu?
English: Well, the majority of patients waiting in north Wales are waiting less than 26 weeks, but we do recognise that trauma and orthopaedics is a challenging area, where some of the waiting times are not acceptable. Extra money has been made available to Betsi Cadwaladr local health board in order to reduce waiting times. They are outsourcing some activity now to alternative providers, and we expect to see the situation improve markedly over the course of the next two months.
Welsh: Wel, mae mwyafrif y cleifion sy'n aros yn y gogledd yn aros llai na 26 wythnos, ond rydym ni'n cydnabod bod trawma ac orthopedeg yn faes anodd, lle nad yw rhai o'r amseroedd aros yn dderbyniol. Rhoddwyd arian ychwanegol ar gael i fwrdd iechyd lleol Betsi Cadwaladr er mwyn lleihau amseroedd aros. Maen nhw'n rhoi rhai gweithgareddau ar gontractau allanol bellach i ddarparwyr eraill, ac rydym ni'n disgwyl gweld y sefyllfa yn gwella'n sylweddol yn ystod y ddau fis nesaf.
English: Earlier this month, the annual safeguarding report from Betsi Cadwaladr health board was published, which was quite a frightening read, I must say. The risk register showed 13 serious risks, including failure to comply with various pieces of safeguarding legislation, or that there was a real risk that a child or a person on the at-risk register wouldn't be identified if they were to go to the accident and emergency department, which could lead to serious harm to that individual. After a year and a half in special measures, do you believe that that is acceptable?
Welsh: Yn gynharach y mis yma, mi gyhoeddwyd adroddiad diogelwch blynyddol bwrdd iechyd Betsi Cadwaladr, a oedd yn eithaf brawychus i'w ddarllen, mae'n rhaid i mi ddweud. Roedd y gofrestr risg yn dangos 13 risg ddifrifol, yn cynnwys eu methiant i gydymffurfio â gwahanol ddeddfwriaethau diogelu, neu fod yna berig gwirioneddol y byddai plentyn neu berson ar y gofrestr mewn risg yn methu â chael eu hadnabod pe bydden nhw'n mynychu'r uned frys, a allai wedyn arwain at niwed difrifol i'r unigolyn. Nawr, ar ôl blwyddyn a hanner o fod mewn mesurau arbennig, a ydych chi'n meddwl bod hynny'n dderbyniol?
English: Well, of course, we know that the board isn't yet ready to come out of special measures at present, but, having said that, we also know, looking broadly at the performance of the health board, that things have improved, and we saw that in looking at the framework in November, which showed that very good work had been done. What's important now is to ensure that every part of the service being delivered by the health board improves in the same manner as the cancer treatment times, for example, and waiting times for diagnostic tests.
Welsh: Wel, rydym ni'n gwybod, wrth gwrs, nad yw'r bwrdd ei hunan yn barod i ddod mas o fesurau arbennig ar hyn o bryd. Ond, wrth ddweud hynny, rydym ni'n gwybod, wrth ystyried yn eang berfformiad y bwrdd iechyd, fod pethau wedi gwella. Fe welom ni hynny wrth edrych ar y fframwaith ym mis Tachwedd, lle roedd yn dangos bod gwaith da wedi cael ei wneud. Wrth gwrs, beth sy'n bwysig nawr yw sicrhau bod pob rhan o'r gwasanaeth sydd yn cael ei weithredu gan y bwrdd iechyd yn gwella yn yr un ffordd ag y maen nhw wedi gwella ynglŷn â delio gyda chancr er enghraifft, a delio gyda amserau aros am brofion diagnosis.
English: First Minister, how can you justify offering free prescriptions and additional childcare, regardless of income and at a huge cost, while the number of people waiting for orthopaedic treatment in north Wales has rocketed? Where are your priorities?
Welsh: Brif Weinidog, sut gallwch chi gyfiawnhau cynnig gofal plant ychwanegol a phresgripsiynau am ddim, heb ystyried incwm a hynny am gost enfawr, tra bod nifer y bobl sy'n aros am driniaeth orthopedig yn y gogledd wedi cynyddu yn aruthrol? Ble mae eich blaenoriaethau?
English: Because we were elected on that basis. I can't speak for her party, but we like to keep our promises.
Welsh: Gan ein bod ni wedi cael ein hethol ar y sail honno. Ni allaf siarad dros ei phlaid hi, ond rydym ni'n hoffi cadw ein haddewidion.
English: 'Taking Wales Forward' confirms our commitment to ensuring veterans continue to receive healthcare that meets their needs. We will maintain the valuable national Veterans' NHS Wales service, which provides access to evidence-based treatments for veterans with mental health problems.
Welsh: Mae 'Symud Cymru Ymlaen' yn cadarnhau ein hymrwymiad i sicrhau bod cyn-filwyr yn parhau i dderbyn gofal iechyd sy'n diwallu eu hanghenion. Byddwn yn cynnal y gwasanaeth Cyn-filwyr GIG Cymru cenedlaethol gwerthfawr, sy'n cynnig mynediad at driniaethau seiliedig ar dystiolaeth i gyn-filwyr â phroblemau iechyd meddwl.
English: First Minister, can I welcome what you've just said there about preserving the service. You are actually leading the way in the UK, and I commend you for that. But as we now review this service that has had a lot of initial success, I think we are perhaps too reliant on self-referral - that seems to be one of the things that has come through - at the moment. And I think one key objective should be to inform veterans at the resettlement stage, as they move into civilian life, of this service. That time of life can itself be very challenging, but, of course, they may then have information that could be very, very important to them a few months or years hence.
Welsh: Brif Weinidog, a gaf i groesawu'r hyn yr ydych chi newydd ei ddweud yn y fan yna am gadw'r gwasanaeth. Rydych chi wir yn arwain y ffordd yn y DU, ac rwy'n eich cymeradwyo am hynny. Ond wrth i ni adolygu nawr y gwasanaeth hwn sydd wedi cael llawer o lwyddiant cychwynnol, rwy'n meddwl ein bod ni efallai'n rhy ddibynnol ar hunanatgyfeirio - mae'n ymddangos mai dyna un o'r pethau sydd wedi dod i'r amlwg - ar hyn o bryd. Ac rwy'n meddwl y dylai hysbysu cyn-filwyr am y gwasanaeth hwn yn ystod y cam adsefydlu, wrth iddyn nhw symud i fywyd fel sifiliaid, fod yn un amcan allweddol. Gall yr adeg honno o fywyd fod yn anodd iawn ynddi ei hun, ond, wrth gwrs, efallai y bydd ganddynt wybodaeth wedyn a allai fod yn bwysig dros ben iddynt ychydig fisoedd neu flynyddoedd yn ddiweddarach.
English: Yes, I take the point that the Member makes. We know that there are high levels of satisfaction with the service that is provided to veterans. It may be, of course - or I think we can do this - we can raise the issue with the Royal British Legion, and, indeed, the armed forces, to see what more could be done to inform veterans of the availability of the service, and, of course, to encourage them to seek help from the service, rather than hold back. But I will - well, the Minister will have heard what's been said in the Chamber, and, if we can do more to improve communication, to ensure that people can benefit from the service that does have such high rates of satisfaction, then we will.
Welsh: Ie, rwy'n derbyn y pwynt y mae'r Aelod yn ei wneud. Rydym ni'n gwybod bod lefelau uchel o fodlonrwydd â'r gwasanaeth a ddarperir i gyn-filwyr. Efallai, wrth gwrs - neu rwy'n meddwl y gallwn ni wneud hyn - y gallwn ni godi'r mater gyda'r Lleng Brydeinig Frenhinol, ac, yn wir, y lluoedd arfog, i weld beth arall y gellid ei wneud i hysbysu cyn-filwyr bod y gwasanaeth ar gael, ac, wrth gwrs, i'w hannog i ofyn am help gan y gwasanaeth, yn hytrach na dal yn ôl. Ond byddaf - wel, bydd y Gweinidog wedi clywed yr hyn a ddywedwyd yn y Siambr, ac, os gallwn ni wneud mwy i wella cyfathrebu, i sicrhau y gall pobl elwa ar wasanaeth sydd â chyfraddau mor uchel o fodlonrwydd, yna byddwn yn gwneud hynny.